Ο **Δημήτρης Κουρμπέλης** (Κορακοβούνι Αρκαδίας, 2 Νοεμβρίου 1993) είναι Έλληνας διεθνής ποδοσφαιριστής, ο οποίος αγωνίζεται ως κεντρικός μέσος στην τουρκική ομάδα Καραγκουμπριούκ] με μορφή δανεισμού από την Τραμπζονσπόρ.

Συλλογική καριέρα
-----------------

### Αστέρας Τρίπολης

Ξεκίνησε το ποδόσφαιρο από την ομάδα του χωριού του, Α.Ε.Ε.Σ. Κορακοβουνίου, για να συνεχίσει την ποδοσφαιρική του καριέρα στα τμήματα υποδομής του Αστέρα Τρίπολης. Το 2010 προωθήθηκε στην πρώτη ομάδα του συλλόγου.

Τον Ιούλιο του 2014 στον εντός έδρας αγώνα για το Europa League απέναντι στη φινλανδική Ροβανιέμι σημείωσε το πρώτο του τέρμα σε ευρωπαϊκή διασυλλογική διοργάνωση, το οποίο ήταν και το πρώτο της ομάδας του στην εν λόγω αναμέτρηση, που οδήγησε στην πρώτη νίκη των Αρκάδων (4-2) και παράλληλα στην πρόκριση για τον επόμενο γύρο της διοργάνωσης (2014-15). Έναν μήνα αργότερα, τον Αύγουστο του 2014, ανακοινώθηκε η συμφωνία για ανανέωση του συμβολαίου του μέχρι το καλοκαίρι του 2017.

### Παναθηναϊκός

Τον Δεκέμβρη του 2016 ανακοινώθηκε η μεταγραφή του στον Παναθηναϊκό για τα επόμενα τέσσερα χρόνια.

Στις 1 Σεπτεμβρίου του 2018 σημείωσε το πρώτο του τέρμα με την φανέλα του Παναθηναϊκού στην εντός έδρας αναμέτρηση με την Λαμία για το Ελληνικό Πρωτάθλημα που έληξε 3-1.

Στις 12 Δεκεμβρίου του 2020, μετά τον αγώνα με τον ΠΑΣ Γιάννινα, αντιμετώπισε πρόβλημα τραυματισμού, που τον κράτησε εκτός δράσης για 14 μήνες. Επανήλθε στην αγωνιστική του δράση τον Φεβρουάριο του 2022

Στις 31 Μαΐου του 2023 ανακοινώθηκε η αποδέσμευση του παίκτη από την ΠΑΕ ΠΑΝΑΘΗΝΑΪΚΌΣ μετά από 6,5 χρόνια στην ομάδα, κρατώντας μάλιστα και το περιβραχιόνιο του αρχηγού.

Διεθνής καριέρα
---------------

Υπήρξε μέλος των μικρότερων εθνικών ομάδων και συγκεκριμένα της εθνικής Νέων (Κ-19) την περίοδο 2011-2012 (14 συμμετοχές - 1 τέρμα), της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος Νέων το 2012, της Εθνικής Νέων (Κ-20) το 2013 (6 συμμετοχές), καθώς και της Ελπίδων (Κ-21) (2012-2015).

Τον Ιούνιο του 2017 κλήθηκε για πρώτη φορά στην εθνική Ανδρών, στην εκτός έδρας αναμέτρηση εναντίον της Βοσνίας και Ερζεγοβίνης για τα προκριματικά του Μουντιάλ 2018, όπου έκανε το ντεμπούτο του, στα τρία τελευταία λεπτά του αγώνα, αντικαθιστώντας τον Πέτρο Μάνταλο.

Στις 30 Μαΐου του 2019 σημείωσε το παρθενικό του γκολ με την Εθνική σε φιλικό ματς απέναντι στην Τουρκία, με τελικό σκορ και ήττα 2-1

Παραπομπές
----------

1. ↑  astrosnews.gr - Στα «πράσινα» ο Κουρμπέλης – Χαρές στο Κορακοβούνι
2. ↑  «Κουρμπέλης: "Από το Κορακοβούνι στον Αστέρα Τρίπολης" (vid)». *Novasports*. 19 Σεπτεμβρίου 2023. Ανακτήθηκε στις 19 Σεπτεμβρίου 2023.
3. ↑  Αστέρας - Ροβανιέμι 4-2, www.contra.gr
4. ↑  «Ανανέωσε με Αστέρα ο Κουρμπέλης, www.inewsgr.com». Αρχειοθετήθηκε από το πρωτότυπο στις 17 Οκτωβρίου 2017. Ανακτήθηκε στις 28 Αυγούστου 2014.
5. ↑  ««Πράσινος» ο Κουρμπέλης!».. Ανακτήθηκε στις 2016-12-23.
6. ↑  «Παναθηναϊκός-Λαμία 3-1». www.sdna.gr. Αρχειοθετήθηκε από το πρωτότυπο στις 4 Σεπτεμβρίου 2018.
7. ↑  Εθνική Νέων 2012, www.sport24.gr
8. ↑  Στην Εθνική ο Κουρμπέλης, www.arcadiaportal.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Δημήτρη Κουρμπέλη στο soccerway.com
* Το προφίλ του Δημήτρη Κουρμπέλη στο transfermarkt